Foto: RIA "Novosti" Shavkat Mirziyoyev Vladimir Putinga hamdardlik bildirdi. Bu haqda davlat rahbari matbuot xizmati xabar bermoqda. Qayd etilishicha, O‘zbekiston prezidenti Xmeymim aerodromida An-26 harbiy-transport samolyoti qulashi oqibatida ko‘plab insonlar halok bo‘lgani munosabati bilan Rossiya prezidenti Vladimir Putinga hamdardlik maktubi yo‘llagan. Eslatib o‘tamiz, avvalroq Suriyadagi Xmeymim aviabazasiga qo‘nish chog‘ida Rossiyaning An-26 transport samolyoti qulagani xabar berilgandi. 32 kishi halok bo‘lgan – 26 yo‘lovchi va ekipajning olti a’zosi. Samolyot uchish-qo‘nish yo‘lagiga 500 metr masofa qolganida yerga qulagan.